Hensikt: Forebygge brann og unngå at barna utsettes for skålding og brannskade

Gjelder for: Alle ansatte

Ansvar: Styrer

**Rutinen gjelder: Unngå skålding og brannsår**

### Ved bruk av elektriske småartikler i barnehagen må det utvises ekstra stor forsiktighet og årvåkenhet fra personalet.

Det er ikke tillatt å bruke bordkomfyr, vannkoker og strykejern sammen med barna. Disse apparatene kan benyttes i rom der kun personalet er tilstede.

Elektriske småartikler skal sikres med tidsur. Elektriske artikler som kaffetrakter og vannkoker må sikres slik at barna ikke utsettes for skoldingsfare.

Vaffeljern, baketakke, lamineringsmaskin og lignende er kun tillatt betjent av personalet. Når apparatet ikke lenger er i bruk, fjernes det umiddelbart fra avdelingen.

Ved lading av mobil, nettbrett og pc skal lader fjernes når lading er ferdig.

Ved bruk av elektriske artikler presiseres det at barnehagepersonalet må være i umiddelbar nærhet av det elektriske apparatet. Når personalet forlater stedet, må også apparatet fjernes fra barnas rekkevidde.

Apparater som er varme etter bruk, må sikres slik at barna ikke har tilgang til apparatet.

### Avvik og feil

Feil eller avvik rapporteres snarest til styrer. Farlige situasjoner og nesten ulykker rapporteres til styrer og registreres.

### Avvik registreres i Synergi.

Ved feil eller mangler som setter barnas sikkerhet i fare, skal tiltak iverksettes omgående.